Rayraşîyayîşo ke 5ê sibate de bajarê Hanau yê Almanya de ame destpêkerdene badê Frankfurt, Mainz, Darmstadtî Mannheimî û Esslingenî ewro bajarê Stuttgartî de dewam kerd.
Verê çalakîye Hemserekê KCDK- E Yuksel Koç û sîyasetmedar Faysal Sariyildiz zî tede grûbêke tewrê mehkemeya 5 kurdan bîyî ke ZîndanêStammheimî yê Stuttgartî de yenê tepiştene.
Çalakwanê ke Karlsplatz de ameyî têhet û mîtîngêk viraşt. Mîtîng de hetê TJK-E, Offenes treffen gegen Krieg und Militarismus, Gedicht Deutschen Freund, TÇŞ, Teko-JİN, Azadiya Rojava Madrid, Ponen am Kurdistan Katalonya, AvEG-Kon Katalonya ra qiseykerdişî ameyî kerdene. Çalakwanê ke Katalonya û Madrîd ra ameyî ard ziwan ke ê paştî danê Têgêrayîşê Azadîye yê Kurdîstanî  û vat: ''Sey Rojawan ewro zî Garê rê hêriş yeno kerdene. Ma sey şorişgêran vera faşîzmî têkoşîn esas genê. Ma do semedê azadîya Rayber Apoyî têkoşîn bikerê.''
Çalakîye do siba Stühlinger Kırchoplatzê Freiburgî de saete 13:00 de bêro kerdene.
